Ալեքսանդր Սպենդիարյանի տուն-թանգարանում պահվում են ոչ միայն կոմպոզիտորի, այլև նրա տիկնոջ՝ Վարվառա Սպենդիարյանի անձնական իրերը։ Յուրօրինակ նմուշների պակաս այստեղ չի զգացվում, սակայն կա մեկը, որ կապում է հայերին ու չինացիներին և առիթ ստեղծում միջմշակութային հաղորդակցության։ Վարվառա Սպենդիարյանի չինական հագուստն է, որը հետաքրքրասերներին ներկայացվեց այսօր թանգարանում կազմակերպված «Մեկ ցուցանմուշի պատմություն» խորագրով հանդիպման ժամանակ։